Diari Oficial de la Generalitat Valenciana


Sumari del DOGV 9592, del 10-05-2023 (2023/4962)

Extracte de la Resolució de 26 d'abril de 2023, del Vicerrectorat d'Estudis de la Universitat de València, per la qual es convoquen beques de matrícula per a l'estudiantat del Màster oficial en Gènere i Polítiques d'Igualtat de la Universitat de València, curs 2022-23.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9592

Data del DOGV
:   10-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4962


Data del document
:   27-04-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 26 d'abril de 2023, del Vicerrectorat d'Estudis de la Universitat de València, per la qual es convoquen beques de matrícula per a l'estudiantat del Màster oficial en Gènere i Polítiques d'Igualtat de la Universitat de València, curs 2022-23. [2023/4962]  
BDNS (identif.): 692937.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/692937).   
  
Primer. Persones beneficiàries:  
Poden beneficiar-se d'aquestes beques les persones matriculades, durant el present curs acadèmic 2022/2023, en almenys 60 crèdits ECTS en el primer curs o en almenys 30 crèdits ECTS en el segon curs del màster universitari en Gènere i Polítiques d'Igualtat de la Universitat de València, que complisquen els requisits que s'indiquen en aquesta convocatòria i que no incórreguen en cap de les circumstàncies que descriu l'article 13.2 de la Llei 38/2003, general de subvencions.  
  
  
Segon. Objecte:  
L'objecte d'aquesta convocatòria és regular la concessió d'ajudes destinades a cobrir les taxes de matrícula en el màster universitari en Gènere i Polítiques d'Igualtat fins a 1.000 euros. Si el nombre d'alumnes que compleix els requisits econòmics i patrimonials és inferior, l'import de les ajudes podrà variar en els supòsits i les condicions que s'indiquen en el punt 5.1 d'aquestes bases.  
  
Tercer. Bases reguladores:  
La convocatòria està publicada en el Tauler oficial de la Universitat de València, en la següent URL: https://links.uv.es/39mwZf7.   
  
Quarta. Quantia:  
El nombre total d'ajudes previstes en aquestes bases és de 10 com a màxim, cadascuna de les quals cobreix parcialment o, si s'escau, totalment les taxes de matrícula en el màster universitari en Gènere i Polítiques d'Igualtat, curs 2022-2023, fins a 1.000 euros, tret que el nombre de persones que complisquen els requisits siga inferior, i en aquest cas l'import de les ajudes pot variar en els supòsits i les condicions establerts en el punt 5.1 d'aquestes bases.  
  
Cinqué. Termini de presentació de sol·licituds:  
El termini per a presentació de sol·licituds serà de quinze dies hàbils, comptadors des de l'endemà del dia de la publicació de l'extracte de la convocatòria en el Diari Oficial de la Generalitat Valenciana.  
  
València, 27 d'abril de 2023.- La rectora p. d. (DOGV 30.05.2022), la vicerectora d'Estudis: María Isabel Vázquez Navarro.